VS001427
Datum: 1994-02-09T01:00:00.000+01:00
datum_sodbe_i_stopnje: 2002-05-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 3100000 SIT
opombe: II Ips 498/2005. Revizija tožeče stranke proti odločitvi o premoženjski škodi je bila zavržena. Reviziji tožeče stranke je bilo delno ugodeno glede odgovornosti tožene stranke za škodni dogodek (s 50 odstotkov zvišana na 100 odstotkov), glede višine odškodnine odločitvi sodišč prve in druge stopnje nista bili spremenjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

Šola v naravi, pri smučanju je zadel v ledeno grudo in padel.

## Škodni dogodek

Poškodoval se je v šoli v naravi, pri smučanju je zadel v ledeno grudo in padel.

## Poškodba

Zlom v predelu rastnega hrustanca notranjega okrajka golenične kosti levega gležnja tip Aitken II.

## Telesne bolečine

1200000 SIT 10 dni hude, 2 meseca srednje hude, 4 mesece občasne lahke do zmerne.

#### Hospitalizacija

2 hospitalizaciji, skupaj 10 dni; 2 operaciji v splošni anesteziji (osteosinteza, odstranitev osteosintetskega materiala).

#### Rehabilitacija

24 fizioterapij.

#### Nevšečnosti med zdravljenjem

Laboratorijske preiskave krvi in urina; infuzije; uporaba analgetikov v injekcijah in tabletah; prevoz v bolnišnico z reševalnim vozilom, 2 meseca mavčna imobilizacija (nehodilna dokolenčna longeta, hodilni dokolenčni škorenj); 2 meseca hoja ob pomoči bergel; razgibavanja in kopeli; zdravljenje je trajalo 6 mesecev.

## Strah

200000 SIT (v celoti ugodeno zahtevku) Kratkotrajen intenziven primarni strah. Srednje hud sekundarni strah 3 tedne, lahek do zmeren sekundarni strah 2 meseca.

## Zmanjšanje življenjske aktivnosti

1500000 SIT (v celoti ugodeno zahtevku) 8-odstotno ZŽA. Gibljivost gležnja je zavrta, kar tožniku pri športnih dejavnostih povzroča težave in bolečine. Te so pričakovane tudi v prihodnje pri večjih obremenitvah noge, teku, daljši hoji, hoji navkreber, po neravnem terenu ali stopnicah. Težave ima tudi z obutvijo.

## Skaženost

200000 SIT (v celoti ugodeno zahtevku) Zaradi poškodbe je njegov gleženj zadebeljen, z zatrdlino v notranjem delu ter 10 cm dolgo brazgotino.

---

ZOR člen 200, 203